***პროექტი***

**საქართველოს ეროვნული ბანკის პრეზიდენტის**

**ბრძანება №**

**„პილარ 2-ის ფარგლებში კომერციული ბანკებისათვის კაპიტალის ბუფერების განსაზღვრის წესის“ შესახებ საქართველოს ეროვნული ბანკის პრეზიდენტის 2017 წლის 18 დეკემბრის №176/04 ბრძანებაში ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტისა და „საქართველოს ეროვნული ბანკის შესახებ“ საქართველოს ორგანული კანონის მე-15 მუხლის პირველი პუნქტის „ზ“ ქვეპუნქტის საფუძველზე, ვბრძანებ:

**მუხლი 1.** „პილარ 2-ის ფარგლებში კომერციული ბანკებისათვის კაპიტალის ბუფერების განსაზღვრის წესის“ შესახებ საქართველოს ეროვნული ბანკის პრეზიდენტის 2017 წლის 18 დეკემბრის №176/04 ბრძანებაში ([www.matsne.gov.ge](http://www.matsne.gov.ge); 21/12/2017; ს/კ: 220010010.18.011.016265) შეტანილ იქნეს ცვლილება და ბრძანებით დამტკიცებული წესის:

**1. მე-2 მუხლის პირველი პუნქტის „ა“ ქვეპუნქტი ჩამოყალიბდეს შემდეგი რედაქციით:**

„ა) ურთიერთდაკავშირებულ მსესხებელთა ჯგუფი - „კომერციულ ბანკებში რისკის პოზიციების კონცენტრაციისა და მსხვილი რისკების შესახებ დებულების დამტკიცების თაობაზე“ საქართველოს ეროვნული ბანკის პრეზიდენტის 2019 წლის 21 ნოემბრის №228/04 ბრძანებით დამტკიცებული დებულებით განსაზღვრული ურთიერთდაკავშირებულ მსესხებელთა ჯგუფი.“.

**2. მე-5 მუხლის მე-7- მე-10 პუნქტები ამოღებული იქნეს.**

**მუხლი 2.** ეს ბრძანება ამოქმედდეს გამოქვეყნებისთანავე.

საქართველოს ეროვნული ბანკის პრეზიდენტი კობა გვენეტაძე

განმარტებითი ბარათი

**„პილარ 2-ის ფარგლებში კომერციული ბანკებისათვის კაპიტალის ბუფერების განსაზღვრის წესის“ შესახებ საქართველოს ეროვნული ბანკის პრეზიდენტის 2017 წლის 18 დეკემბრის №176/04 ბრძანებაში ცვლილების შეტანის შესახებ“ საქართველოს ეროვნული ბანკის პრეზიდენტის ბრძანების პროექტთან დაკავშირებით**

„კომერციულ ბანკებში რისკის პოზიციების კონცენტრაციისა და მსხვილი რისკების შესახებ დებულების დამტკიცების თაობაზე“ საქართველოს ეროვნული ბანკის პრეზიდენტის 2019 წლის 21 ნოემბრის №228/04 ბრძანების შესაბამისად შემუშავდა ურთიერთდაკავშირებულ მსესხებელთა ჯგუფის განსაზღვრის ინსტრუქცია, რომელშიც დეტალურად გაიწერა პრინციპები, რომლებზე დაყრდნობითაც უნდა განხორციელდეს დაკავშირებული მსესხებლების ერთ ჯგუფად აღრიცხვა. აქედან გამომდინარე, „პილარ 2-ის ფარგლებში კომერციული ბანკებისათვის კაპიტალის ბუფერების განსაზღვრის წესის“ შესახებ საქართველოს ეროვნული ბანკის პრეზიდენტის 2017 წლის 18 დეკემბრის №176/04 ბრძანებით დამტკიცებული პილარ 2-ის ფარგლებში კომერციული ბანკებისათვის კაპიტალის ბუფერების განსაზღვრის წესის მიზნებისთვის გამოყენებული ურთიერთდაკავშირებული მსესხებელთა ჯგუფები ფორმირებული უნდა იყოს ზემოთ აღნიშნული ინსტრუქციის საფუძველზე. შესაბამისად, წესში გაკეთდება პირდაპირი მითითება ინსტრუქციაზე და ამოღებული იქნება ურთიერთდაკავშირებულ მსესხებელთა ჯგუფის განსაზღვრის ტერმინი და ამ განსაზღვრიდან გამომდინარე შესაბამისი პუნქტები.

ბრძანების პროექტის მიღება არ იქონიებს გავლენას სახელმწიფო ბიუჯეტის ხარჯვით ნაწილზე.

ბრძანების პროექტის ავტორი და წარმდგენია საქართველოს ეროვნული ბანკი.